Document ID: /fineweb-2-swissfilter-quality_10-filterrobots/filtered/05603.jsonl.gz/111

Ilegalno kockanje
Kazina
Samo kazina sa dozvolom smiju organizovati igre na sreću i baviti se ovom djelatnošću. Učešće na ilegalno organizovanim igrama (internetom ili u realnosti) nije kažnjivo, ali ulog, dobit i sredstva za igranje mogu biti oduzeti.
Zabranjeno je:
- Automate za kockanje stavljati na raspolaganje.
- Stavljanje na raspolaganje sredstva za igranje ili vođenje kockarske banke.
- Ponuda online-igara na sreću bez licence u Švajcarskoj ili stavljanje direktnog linka prema nekoj web stranici sa online-igrom na sreću bez licence (online kazino) na raspolaganje.
Automati sa igrama spretnosti nisu zabranjeni. Ali i oni prije puštanja u pogon moraju proći kontrolu nezavisne državne komisije za igre na sreću (eidgenössische Spielbankenkommission (ESBK).
Lutrija i opklade
U Švajcarskoj je dozvoljena samo lutrija i ponuda klađenja firmi Swisslos i lutrije Romande. Sve ostale ponuđene lutrije, klađenja itd., kod kojih se igra za novac, su zabranjene. Inostrane web stranice su blokirane pomoću IP blokade.
Poker
Poker igre malog obima izvan kazina moraju biti odobrene od strane međukantonalne komisije za lutriju i klađenje (Comlot). Ovo pravilo važi za komercijalnu igru na sreću. Nekomercijalno igranje pokera među prijateljima i u familiji dozvoljeno je i bez odobrenja.
Automati za igru
Automati za igru, kod kojih se može dobiti novac ili novčana vrijednost, smiju se stavljati u pogon samo sa dozvolom. Takođe automati za igru sa igrama spretnosti moraju biti ispitani od strane državne komisije (ESBK).
Automati, koji ne izbacuju nikakvu dobit i čiji je cilj čisto zadovoljstvo igrom, vrijede kao aparati za zabavu. Pod njima se podrazumijevaju stolni nogomet i fliper kao i simulatori za vožnju, gađanje i sport.